
Ogres novada pašvaldības saistošo noteikumu Nr.___/2026 “Ogres novada pašvaldības aģentūras “Ogres komunikācijas” nolikums”
paskaidrojuma raksts

	
Paskaidrojuma raksta sadaļa
	
Norādāmā informācija

	1. Mērķis un nepieciešamības pamatojums
	Saistošo noteikumu mērķis – nodrošinātu to atbilstību Publisko aģentūru likumam un 2026.gada 3.septembrī Centrālās finanšu un līgumu aģentūras (turpmāk – CFLA) nosacījumam par projektu “Mobilitātes un sabiedriskā transporta savienojumu punktu attīstība Upes prospektā 15A, Ogrē, Ogres novadā” ar kopējo projekta summu 2 986 678.69 EUR, kurš ir apstiprināts ar nosacījumu. CFLA informē, ka “izvērtējot iesniegto informāciju un dokumentus, tostarp Ogres novada pašvaldības aģentūras “Ogres komunikācijas” nolikumu, Ogres novada pašvaldības domes 2020. gada 20. februāra lēmumu un 2026. gada 31. augusta papildinformāciju, Centrālā finanšu un līgumu aģentūra secina, ka šobrīd nav pietiekama tiesiskā pamata, lai nepārprotami apliecinātu 2024.gada 19.novembra Ministru kabineta noteikumu Nr. 726  (protokols Nr. 49; 47. §) “Eiropas Savienības kohēzijas politikas programmas 2021.–2027. gadam 2.3.1. specifiskā atbalsta mērķa "Veicināt ilgtspējīgu daudzveidu mobilitāti pilsētās" 2.3.1.2. pasākuma "Multimodāls sabiedriskā transporta tīkls" īstenošanas noteikumi” 23.¹5. apakšpunkta prasībai par sabiedrisko ūdenssaimniecības pakalpojumu sniegšanas tiesību piešķiršanas termiņu.
Lai gan pašvaldības domes lēmums ir spēkā līdz jauna lēmuma pieņemšanai, vienlaikus iesniegtajā aģentūras “Ogres komunikācijas” nolikumā noteikts, ka tas bija spēkā līdz 2025. gada 1. janvārim. Tādēļ minētais nolikums projekta izvērtēšanas brīdī vairs nav spēkā. Sniegta informācija par plānoto pašvaldības aģentūru reorganizāciju un ūdenssaimniecības funkcijas nodošanu SIA “Ķeguma stars”, tomēr projekta izvērtēšanas brīdī šīs izmaiņas vēl nav īstenotas.
Lai nodrošinātu vispārējas tautsaimnieciskas nozīmes pakalpojumu (turpmāk - VTNP) nepārtrauktību un CFLA iespēju piešķirt VTNP atbalstu, lūdzam veikt grozījumus Ogres novada pašvaldības aģentūras “Ogres komunikācijas” nolikumā, paredzot pārejas regulējumu, kas nosaka pakalpojuma sniegšanas tiesību nepārtrauktību līdz reorganizācijas pabeigšanai un tiesību nodošanai citam pakalpojumu sniedzējam.”


	2. Fiskālā ietekme uz pašvaldības budžetu
	Ietekme uz pašvaldības budžetu nemainās. Saskaņojums atbilstoši Ogres novada pašvaldības kārtējā gada budžetam.


	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci 
	Nav ietekmes uz sociālo jomu, vidi, iedzīvotāju veselību, uzņēmējdarbības vidi pašvaldības teritorijā. Labvēlīgi ietekmē konkurenci.

	4. Ietekme uz administratīvajām procedūrām un to izmaksām 
	Nav ietekmes uz administratīvajām procedūrām un to izmaksām.

	5. Ietekme uz pašvaldības funkcijām un cilvēkresursiem 
	Saistošo noteikumu izpilde neietekmēs pašvaldībai pieejamos cilvēkresursus.

	6. Informācija par izpildes nodrošināšanu 
	Funkcijas nodrošina pašvaldības aģentūra “Ogres komunikācijas”.

	7. Prasību un izmaksu samērīgums pret ieguvumiem, ko sniedz mērķa sasniegšana 
	Saistošajos noteikumos paredzētais atbalsts ir samērīgs, saskaņots ar pašvaldības budžetu.


	8. Izstrādes gaitā veiktās konsultācijas ar privātpersonām un institūcijām 
	Saskaņā ar Pašvaldību likuma 46. panta trešo daļu saistošo
noteikumu projekts un tā paskaidrojuma
raksts tiks publicēts pašvaldības tīmekļvietnē sabiedrības viedokļa
noskaidrošanai.
* Informācija par sabiedrības saņemtajiem viedokļiem tiks
papildināta pēc sabiedrības viedokļa noskaidrošanas.

